open-index/open-wikipedia-markdown huggingface dataset:
พอลิอีเทอร์บล็อกเอไมด์

**พอลิอีเทอร์บล็อกเอไมด์** ( หรือ PEBA) คือเทอร์โมพลาสติกอีลาสโตเมอร์ (TPE) มีชื่อทางการค้าคือ PEBAX® (บริษัทอาร์เคมา) และ VESTAMID® E (บริษัทอีโวนิค อินดัสตรีส์) เป็นพอลิเมอร์ร่วมแบบกลุ่ม (block copolymer) ที่ได้จากปฏิกริยาการควบแน่นของโพลีเอไมด์กรดคาร์บอกซิลิก (PA6, PA11, PA12) ด้วยโพลิอีเทอร์ที่สิ้นสุดปฏิกิริยาด้วยแอลกอฮอล์ (Polytetramethylene glycol (PTMG), PEG) โครงสร้างทางเคมีทั่วไปคือ:

:HO - (CO - **[[พอลิเอไมด์|PA]]** - CO - O - **[[พอลิอีเทอร์|PE]]** - O)n - H

PEBA เป็นเทอร์โมพลาสติกอีลาสโตเมอร์ประสิทธิภาพสูง ใช้ทดแทนอีลาสโตเมอร์ทั่วไปซึ่งได้แก่ เทอร์โมพลาสติกโพลียูรีเทน โพลีเอสเตอร์อีลาสโตเมอร์ และซิลิโคน โดยมีคุณลักษณะมีความหนาแน่นต่ำกว่าสารในกลุ่มเทอร์โมพลาสติกอีลาสโตเมอร์อื่น คุณสมบัติทางกลและพลวัตที่ดีกว่า (ความยืดหยุ่น ความทนทานต่อแรงกระแทก การส่งกลับพลังงาน ความต้านทานความล้า) และรักษาคุณสมบัติเหล่านี้ไว้ที่อุณหภูมิต่ำ (ต่ำกว่า −40 °C) และทนทานต่อสารเคมีหลากหลายชนิดได้ดี อย่างไรก็ตาม มีความไวต่อการเสื่อมสภาพจากรังสีอัลตราไวโอเลต

## การใช้งาน
PEBA มีการใช้งานในตลาดอุปกรณ์กีฬา โดยเป็นส่วนประกอบของระบบกันสะเทือนและพื้นรองเท้าชั้นกลางของรองเท้าในตลาดบน (รองเท้าวิ่ง, กรีฑา, ฟุตบอล, เบสบอล, , เดินป่า ฯลฯ) โดยได้รับความนิยมจากการมีความหนาแน่นต่ำ คุณสมบัติการซับแรง การส่งกลับพลังงานและความยืดหยุ่น นอกจากนี้ PEBA ยังได้รับความนิยมจากผู้เข้าร่วมกีฬาฤดูหนาวอีกด้วย เนื่องจากสามารถออกแบบรองเท้าสกีแบบอัลไพน์และนอร์ดิกที่เบาที่สุด พร้อมทั้งทนทานต่อสภาพแวดล้อมที่รุนแรง (อุณหภูมิต่ำ รังสีอัลตราไวโอเลต และความชื้น) ยังมีการนำไปใช้งานในกีฬาอื่น ๆ เช่น ตาไก่สำหรับไม้แร็กเก็ต (racquet grommet) และลูกกอล์ฟ

PEBA ใช้ในผลิตภัณฑ์ทางการแพทย์ เช่น สายสวน เนื่องจากมีความยืดหยุ่น มีคุณสมบัติเชิงกลที่ดีทั้งที่อุณหภูมิต่ำและอุณหภูมิสูง และมีความอ่อนนุ่ม

นอกจากนี้ยังอย่างแพร่หลายในการผลิตสินค้าไฟฟ้าและอิเล็กทรอนิกส์ เช่น การเคลือบสายเคเบิลและสายไฟ ปลอกอุปกรณ์อิเล็กทรอนิกส์ ส่วนประกอบวงจร ฯลฯ

PEBA สามารถใช้ในการผลิตสิ่งทอ เช่นฟิล์มที่สามารถระบายอากาศ เส้นใยที่ให้ความรู้สึกสดชื่น หรือผ้าไม่ถักไม่ทอ (non-woven)

พอลิอีเทอร์บล็อกเอไมด์ที่ชอบน้ำบางหมวด ถูกนำไปใช้จากคุณสมบัติป้องกันไฟฟ้าสถิตและป้องกันฝุ่น เนื่องจากไม่จำเป็นต้องใส่สารเคมีเพิ่มเพื่อให้ได้คุณสมบัติเหล่านี้ จึงสามารถแปรใช้ใหม่ผลิตภัณฑ์ได้เมื่อหมดอายุการใช้งาน

## คุณสมบัติทางกายภาพ

## อ้างอิง

หมวดหมู่:อีลาสโตเมอร์
หมวดหมู่:โคพอลิเมอร์
หมวดหมู่:พอลิเมอร์
ความสัมพันธ์บอสเนียและเฮอร์เซโกวีนา–ปาเลสไตน์

**ความสัมพันธ์บอสเนียและเฮอร์เซโกวีนา–ปาเลสไตน์** เป็นความสัมพันธ์ทวิภาคีระหว่างประเทศบอสเนียและเฮอร์เซโกวีนากับรัฐปาเลสไตน์ ทั้งสองประเทศให้การรับรองในวันที่ 27 พฤษภาคม ค.ศ. 1992 ปาเลสไตน์มีสถานทูตที่ซาราเยโว ส่วนบอสเนียไม่มีผู้แทนทางการทูตในปาเลสไตน์ แต่สถานทูตของตนในไคโรได้รับการรับรองจากฝั่งปาเลสไตน์ ในอดีต ทั้งสองประเทศเคยเป็นส่วนหนึ่งของจักรวรรดิออตโตมัน

## ประวัติ
ในช่วงสงครามปาเลสไตน์ ค.ศ. 1948 อาสาสมัครบอสเนียสู้รบในฝั่งอาหรับ

ใน ค.ศ. 1999 หลังมีรายงานเจตนารมณ์ของบอสเนียและเฮอร์เซโกวีนาในการเปิดสถานทูตในเยรูซาเลม ประเทศอิสราเอล ประธานาธิบดีบอสเนียและเฮอร์เซโกวีนาปฏิเสธสิ่งนี้และยืนยันว่าสถานทูตของตนจะอยู่ที่เทลอาวีฟ ประธานาธิบดียังเน้นย้ำว่าการสถาปนาความสัมพันธ์ทางการฑูตกับอิสราเอลจะไม่ขัดกับกระบวนการสันติภาพอาหรับ–อิสราเอล และจะส่งเสริมความพยายามในการบรรลุข้อตกลงโดยสันติในตะวันออกกลาง

ณ วันที่ 27 ตุลาคม ค.ศ. 2023 บอสเนียและเฮอร์เซโกวีนาเป็นหนึ่งใน 121 ประเทศที่ลงคะแนนยอมรับมติสมัชชาสหประชาชาติเรียกร้องให้หยุดยิงทันทีในการสู้รบระหว่างอิสราเอลกับฉนวนกาซา

## อ้างอิง

บอสเนียและเฮอร์เซโกวีนา
รัฐปาเลสไตน์
เฟล็กซ์เอ็กซ์คอพ

***เฟล็กซ์เอ็กซ์คอพ*** (; ) เป็นละครโทรทัศน์เกาหลีใต้ นำแสดงโดยอัน โบ-ฮย็อน และพัก จี-ฮย็อน ออกอากาศตอนแรกทางเอสบีเอสทีวี ในวันที่ 26 มกราคม ค.ศ. 2024 และออกอากาศทุกวันศุกร์และวันเสาร์ เวลา 22:00 น. (เวลามาตรฐานเกาหลี) สามารถรับชมผ่านโทรทัศน์ผ่านสัญญาณต่อเนื่องบนดิสนีย์+ ได้ในบางภูมิภาค

## เรื่องย่อ
ละครบอกเล่าเรื่องราวความรักของจิน อี-ซู (อัน โบ-ฮย็อน) แชโบลรุ่นที่ 3 ที่ยังไม่บรรลุนิติภาวะซึ่งผันตัวมาเป็นนักสืบ และอี คัง-ฮย็อน (พัก จี-ฮย็อน) นักสืบผู้มีประสบการณ์ในแผนกอาชญากรรมรุนแรง โดยในช่วงแรกคังฮย็อนไม่ค่อยชอบอีซู มองว่าเขาคืออุปสรรคในชีวิตของเธอ อย่างไรก็ตาม ช่วงเวลาสำคัญในความสัมพันธ์ของพวกเขาทำให้ทั้งคู่กลายเป็นคู่รักกันในที่สุด

## นักแสดง
### นักแสดงนำ
* อัน โบ-ฮย็อน รับบทเป็น จิน อี-ซู
: มหาเศรษฐีรุ่นที่สาม ที่ดันเข้าไปพัวพันกับคดีหนึ่ง จนต้องเข้าร่วมทีมสืบสวนอาชญากรรมในสถานีตำรวจคังฮวา เพื่อคลี่คลายคดี
* พัก จี-ฮย็อน รับบทเป็น อี คัง-ฮย็อน
: สายสืบมากประสบการณ์ หัวหน้าทีมหญิงคนแรกในแผนกอาชญากรรมรุนแรง

## เพลงประกอบละคร
### Part 1

### Part 2

### Part 3

### Part 4

## การรับชม

## อ้างอิง

## แหล่งข้อมูลอื่น
*  
* 
* 
* 
* 

หมวดหมู่:ละครโทรทัศน์ช่องเอสบีเอส
หมวดหมู่:รายการโทรทัศน์ภาษาเกาหลี
หมวดหมู่:ละครโทรทัศน์แนวโลดโผนเกาหลีใต้
หมวดหมู่:ละครโทรทัศน์แนวตลกเกาหลีใต้
หมวดหมู่:ละครโทรทัศน์แนวอาชญากรรมเกาหลีใต้
หมวดหมู่:ละครโทรทัศน์แนวรักเกาหลีใต้
หมวดหมู่:ละครโทรทัศน์เกาหลีใต้ในปี พ.ศ. 2567
เดเอ็ฟเบ-โพคาล ฤดูกาล 2023–24

**[[เดเอ็ฟเบ-โพคาล]] ฤดูกาล 2023–24** เป็นฤดูกาลที่ 80 ของการแข่งขันฟุตบอลถ้วยเยอรมันแบบแพ้คัดออกประจำปี ทีม 64 ทีมที่มีส่วนร่วมในการแข่งขัน ประกอบไปด้วยทีมทั้งหมดที่มาจากปีที่ผ่านมาของบุนเดิสลีกาและซไวเทอบุนเดิสลีกา การแข่งขันเริ่มต้นเมื่อวันที่ 11 สิงหาคม ค.ศ. 2023 กับรอบแรกจากหกรอบและจะสิ้นสุดลงในวันที่ 25 พฤษภาคม ค.ศ. 2024 กับรอบชิงชนะเลิศที่สนามกีฬาโอลิมปิกในเบอร์ลิน (สนามเป็นกลางในนาม) ซึ่งเป็นเจ้าภาพนัดชิงชนะเลิศนับตั้งแต่ ค.ศ. 1985 เดเอ็ฟเบ-โพคาลเป็นที่ยอมรับว่ารายการสโมสรที่สำคัญมากที่สุดอันดับสองในฟุตบอลเยอรมันหลังจากแชมป์บุนเดิสลีกา ผู้ดำเนินการเดเอ็ฟเบ-โพคาลคือสมาคมฟุตบอลเยอรมัน (เดเอ็ฟเบ)

## สโมสรที่เข้าร่วมการแข่งขัน
ด้านล่างนี้คือ ทีมที่เข้าร่วมสำหรับการแข่งขัน:

## ตารางการแข่งขันในแต่ละรอบ
โดยทั่วไปการจับสลากทั้งหมดจะจัดขึ้นที่ พิพิธภัณฑ์ฟุตบอลเยอรมัน ใน ดอร์ทมุนท์, ในช่วงเย็นวันอาทิตย์ เวลา 18:00 หลังจากแต่ละรอบ (เว้นแต่จะระบุไว้เป็นอย่างอื่น). การจับสลากจะถ่ายทอดสดทาง ARD ของ *[[Sportschau]]*, ออกอากาศที่ ดัสแอร์สเทอ. ตั้งแต่รอบก่อนรองชนะเลิศเป็นต้นไป, การจับสลากสำหรับ เดเอ็ฟเบ-โพคาล ฟราอูเอน จะเกิดขึ้นในเวลาเดียวกัน.

แต่ละรอบของการแข่งขันฤดูกาล 2023–24 ที่มีกำหนดไว้ดังต่อไปนี้:

## แมตช์การแข่งขัน
ทั้งหมดหกสิบสามนัดที่จะลงเล่น, เริ่มต้นกับรอบแรกเมื่อวันที่ 11 สิงหาคม พ.ศ. 2566 (ค.ศ. 2023) และปิดท้ายด้วยรอบชิงชนะเลิศในวันที่ 25 พฤษภาคม พ.ศ. 2567 (ค.ศ. 2024) ที่ สนามกีฬาโอลิมปิก ใน เบอร์ลิน.

เวลาจนถึงวันที่ 28 ตุลาคม พ.ศ. 2566 (ค.ศ. 2023) และตั้งแต่วันที่ 31 มีนาคม พ.ศ. 2567 (ค.ศ. 2024) คือ CEST (UTC+2). เวลาตั้งแต่วันที่ 29 ตุลาคม พ.ศ. 2566 (ค.ศ. 2023) ถึง 30 มีนาคม พ.ศ. 2567 (ค.ศ. 2024) คือ CET (UTC+1).

### รอบแรก
การจับสลากสำหรับรอบแรกจะจัดขึ้นในวันที่ 18 มิถุนายน พ.ศ. 2566 (ค.ศ. 2023), กับ ซารา โฟเกิล เป็นผู้ทำการจับสลากในแต่ละนัด. สาบสิบจากสามสิบสองนัดจะจัดขึ้นตั้งแต่วันที่ 11 ถึง 14 สิงหาคม พ.ศ. 2566 (ค.ศ. 2023). สองนัดที่เหลือ, ที่เกี่ยวข้องกับผู้เข้าร่วมของ เดเอ็ฟเอ็ล-ซูเพอร์คัพ ฤดูกาล 2023 (ลงเล่นเมื่อวันที่ 12 สิงหาคม), จะจัดขึ้นในวันที่ 26 ถึง 27 กันยายน พ.ศ. 2566 (ค.ศ. 2023).

### รอบสอง
การจับสลากสำหรับรอบสองจะจัดขึ้นในวันที่ 1 ตุลาคม พ.ศ. 2566 (ค.ศ. 2023), กับ ชโคดรัน มุสทาฟี เป็นผู้ทำการจับสลากในแต่ละนัด. สิบหกนัดจะลงเล่นตั้งแต่วันที่ 31 ตุลาคม และ 1 พฤศจิกายน พ.ศ. 2566 (ค.ศ. 2023).

### รอบ 16 ทีมสุดท้าย
การจับสลากสำหรับรอบ 16 ทีมสุดท้าย จะจัดขึ้นในวันที่ 5 พฤศจิกายน ค.ศ. 2023 โดย เดนิเซอ ชินด์เลอร์ เป็นผู้ทำการจับสลากในแต่ละนัด. แปดนัดได้จัดขึ้นตั้งแต่วันที่ 5 และ 6 ธันวาคม ค.ศ. 2023.

### รอบก่อนรองชนะเลิศ

การจับสลากสำหรับรอบก่อนรองชนะเลิศได้จัดขึ้นเมื่อวันที่ 10 ธันวาคม ค.ศ. 2023 โดย เยนส์ โนวอตนี เป็นผู้ทำการจับสลากในแต่ละนัด การแข่งทั้งสี่นัดจัดขึ้นในวันที่ 30–31 มกราคม, 6 กุมภาพันธ์ และ 12 มีนาคม ค.ศ. 2024

### รอบรองชนะเลิศ
การจับสลากสำหรับรอบก่อนรองชนะเลิศได้จัดขึ้นเมื่อวันที่ 11 กุมภาพันธ์ ค.ศ. 2024 Béla Réthy เป็นผู้ทำการจับสลากในแต่ละนัด การแข่งทั้งสองนัดจะจัดขึ้นในวันที่ 2 และ 3 เมษายน ค.ศ. 2024

### รอบชิงชนะเลิศ

การแข่งขันรอบชิงชนะเลิศจะจัดขึ้นในวันที่ 25 พฤษภาคม ค.ศ. 2024 ณ สนามโอลึมพีอาชตาดีอ็อน กรุงเบอร์ลิน

## หมายเหตุ

## อ้างอิง

## แหล่งข้อมูลอื่น
* 
*DFB-Pokal on kicker.de 

หมวดหมู่:เดเอ็ฟเบ-โพคาล
หมวดหมู่:ฟุตบอลถ้วยเยอรมันในฤดูกาล 2023–24
ยากุป ยังก์โต

**ยากุป ยังก์โต** (; เกิด 19 มกราคม ค.ศ. 1996) เป็นนักฟุตบอลชาวเช็กของคัลยารีกัลโชในเซเรียอาและฟุตบอลทีมชาติเช็กเกีย เขาเล่นได้หลายตำแหน่งทั้งกองกลาง, ฟูลแบ็ก หรือปีกซ้าย

## สโมสรอาชีพ
ยังก์โตเซ็นสัญญากับอูดีเนเซกัลโชจากสโมสรกีฬาสลาเวียปราฮาใน ค.ศ. 2014 ด้วยค่าตัว 700,000 ยูโร หลังจากที่เขาไม่ได้ลงเล่นให้กับอูดีเนเซในลีกเลย อัสโคลีได้ยืมตัวเขาไปเล่นในลีกเซเรียบีใน ค.ศ. 2015

เขาลงเล่นในลีกเป็นครั้งแรกให้อัสโคลีเมื่อวันที่ 15 กันยายน ค.ศ. 2015 ในลีกเซเรียบี โดยอัสโคลีชนะวีร์ตุสเอ็นเตลลา 1 ประตูต่อ 0

ในวันที่ 6 กรกฎาคม ค.ศ. 2018 อูนีโอเนกัลโชซัมป์โดเรียประกาศว่าเขาจะเข้าร่วมกับทีมด้วยสัญญายืมตัวพร้อมกับเงื่อนไขที่จะสามารถซื้อตัวอย่างถาวรในมูลค่า 15 ล้านยูโร ในวันที่ 12 สิงหาคม ค.ศ. 2018 ยังก์โตทำประตูได้ตั้งแต่นัดแรกที่ลงเล่น ช่วยให้อูนีโอเนกัลโชซัมป์โดเรียชนะวิเตร์เบเซ 1 ประตูต่อ 0 ในโกปปาอีตาเลีย ในเวลาต่อมาอูนีโอเนกัลโชซัมป์โดเรียได้ซื้อตัวเขาอย่างถาวร

ในวันที่ 20 สิงหาคม ค.ศ. 2021 ยังก์โตได้เซ็นสัญญา 2 ปีกับสโมสรฟุตบอลเฆตาเฟในลาลิกา ต่อมาในวันที่ 10 สิงหาคม 2022 เขาได้กลับไปเล่นในบ้านเกิดกับสโมสรสปาร์ตาปาร์กด้วยสัญญายืมตัว 1 ปี

ในวันที่ 15 กรกฎาคม ค.ศ. 2023 ยังก์โตเซ็นสัญญา 2 ปีกับคัลยารีกัลโชในเซเรียอา

## ชีวิตส่วนตัว
ยังก์โตรคบหากับมาร์เกตา อัตโตมันสกา ทั้งคู่มีลูกชายด้วยกัน 1 คน พวกเขาแยกทางกันใน ค.ศ. 2021 ในวันที่ 13 กุมภาพันธ์ ค.ศ. 2023 เขาเปิดเผยผ่านโซเชียลมีเดียว่าเป็นชายรักร่วมเพศ โดยยังก์โตเป็นชายรักร่วมเพศคนแรกที่เปิดตัวขณะยังคงเล่นเป็นนักฟุตบอลอาชีพผู้ชายในระดับนานาชาติ การเปิดตัวของเขาได้รับการสนับสนุนจากทั้งสโมสรฟุตบอล นักฟุตบอล และนักกีฬาอีกหลายคน

## อ้างอิง

## แหล่งข้อมูลอื่น

* 

หมวดหมู่:กองกลางฟุตบอลชาย
หมวดหมู่:นักฟุตบอลชาวเช็ก
หมวดหมู่:นักฟุตบอลทีมชาติเช็กเกีย
หมวดหมู่:ผู้เล่นอูนีโอเนกัลโชซัมป์โดเรีย
หมวดหมู่:ผู้เล่นสโมสรฟุตบอลเฆตาเฟ
หมวดหมู่:ผู้เล่นคัลยารีกัลโช
หมวดหมู่:ผู้เล่นในเซเรียอา
หมวดหมู่:ผู้เล่นในเซเรียบี
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:นักฟุตบอลที่มีความหลากหลายทางเพศ
หมวดหมู่:นักกีฬาชายรักร่วมเพศ
หมวดหมู่:ชายรักร่วมเพศชาวเช็ก
หมวดหมู่:บุคคลจากปราก
ช่องแคบโกลเดนเกต

**ช่องแคบโกลเดนเกต** () เป็นช่องแคบบนชายฝั่งตะวันตกของทวีปอเมริกาเหนือที่เชื่อมอ่าวซานฟรานซิสโกกับ มหาสมุทรแปซิฟิก โดยมีแหลมของคาบสมุทรซานฟรานซิสโกและคาบสมุทรมารินกำหนดขอบเขต สะพานโกลเดนเกตได้ทอดข้ามช่องแคบนี้ตั้งแต่ปี ค.ศ. 1937 พื้นที่ชายฝั่งทั้งหมดและน่านน้ำโดยรอบในช่องแคบนี้อยู่ภายใต้การจัดการของเขตพื้นที่สันทนาการแห่งชาติโกลเดนเกต

## ธรณีวิทยา
ในช่วงยุคสุดท้ายของยุคน้ำแข็ง เมื่อระดับน้ำทะเลต่ำกว่าปัจจุบันหลายร้อยฟุต แม่น้ำแซคราเมนโตที่ได้รับน้ำจากธารน้ำแข็งและแม่น้ำซานโฮควินได้ร่วมกันกัดกร่อนร่องน้ำลึกผ่านชั้นหินเบื้องล่างระหว่างทางสู่มหาสมุทร (กระบวนการที่คล้ายกันได้สร้างหุบผาฮัดสันแคนยอนใต้น้ำนอกชายฝั่งรัฐนิวยอร์กและนิวเจอร์ซีย์) 

ปัจจุบันช่องแคบโกลเดนเกตเลื่องชื่อในแวดวงธรณีวิทยาเนื่องจากความลึกและกระแสน้ำเชี่ยวที่รุนแรงจากมหาสมุทรแปซิฟิก วังน้ำวนขนาดเล็กและน้ำวนวนจำนวนมากสามารถก่อตัวขึ้นในน้ำ ด้วยสภาพแวดล้อมที่ท้าทาย ประกอบด้วยกระแสน้ำแรง พื้นท้องทะเลอันขรุขระ และหมอกหนา ช่องแคบโกลเดนเกตจึงกลายเป็นสุสานเรืออับปางกว่า 100 ลำ

## ภูมิอากาศ

## ประวัติ

## แกลเลอรี

## อ้างอิง

หมวดหมู่:แหล่งน้ำของเทศมณฑลมาริน แคลิฟอร์เนีย
หมวดหมู่:แหล่งน้ำของซานฟรานซิสโก
หมวดหมู่:ช่องแคบแคลิฟอร์เนีย
หมวดหมู่:อ่าวซานฟรานซิสโก
หมวดหมู่:ภูมิศาสตร์รัฐแคลิฟอร์เนีย
ตระกูลโอสถานุเคราะห์

**ตระกูลโอสถานุเคราะห์** เป็นตระกูลนักธุรกิจชาวไทยเชื้อสายจีน เป็นผู้ก่อตั้งบริษัทโอสถสภา จากการจัดอันดับของนิตยสาร *[[ฟอบส์]]* ฉบับประเทศไทย ติดอยู่ใน 10 อันดับ มหาเศรษฐีไทย ประจำปี 2023 ที่อันดับ 10 ด้วยมูลค่าทรัพย์สินสุทธิ 2.5 พันล้านเหรียญสหรัฐ หรือ 8.70 หมื่นล้านบาท

## ประวัติ
### ต้นตระกูล
ต้นตระกูลคือ นายแป๊ะ แซ่ลิ้ม เป็นชาวจีนที่มาตั้งรกรากในประเทศไทย เริ่มแรกทำงานรับจ้าง แต่งงานกับหญิงสาวชาวไทยที่ชื่อ แหวน จน พ.ศ. 2434 นายแป๊ะได้เช่าตึกแถว 1 คูหา ย่านสำเพ็ง เปิดเป็นร้านขายสินค้าเบ็ดเตล็ด อย่าง เครื่องถ้วย นาฬิกา ร่ม ฯลฯ และตั้งชื่อร้านว่า *เต๊กเฮงหยู* จนเมื่อห้างบี.กริมม์ แอนด์ โก นำยาชื่อ "ปัถวีพิการ" ซึ่งมีสรรพคุณแก้เมื่อย แก้แพ้ มาฝากขายที่ร้านเต๊กเฮงหยู แป๊ะจึงมองเห็นโอกาสค้าขายของตัวเองเพิ่มขึ้น โดยได้นำสูตรยาโบราณของบรรพบุรุษติดตัวมาด้วย ทำยาตราการค้าของตัวเองชื่อ *ยากฤษณากลั่น ตรากิเลน*

กระทั่งในรัชสมัยพระบาทสมเด็จพระมงกุฎเกล้าเจ้าอยู่หัว ยานี้ก็ยังได้รับความนิยมต่อเนื่อง และเป็นยาที่ใช้รักษาเสือป่าในยุคนั้นด้วย พระบาทสมเด็จพระมงกุฎเกล้าเจ้าอยู่หัวได้พระราชทานเข็มเสือป่าแก่แป๊ะและแต่งตั้งให้มีตำแหน่งเป็นมหาดเล็ก จากนั้นเมื่อพระองค์พระราชทานนามสกุลใหม่ให้แป๊ะว่า "โอสถานุเคราะห์" แป๊ะ โอสถานุเคราะห์ เสียชีวิตเมื่อ พ.ศ. 2461 

### รุ่นที่ 2
สวัสดิ์ โอสถานุเคราะห์ (ลูกคนที่สาม ลูกชายคนที่สอง) รับหน้าที่สานต่อกิจการด้วยวัย 17 ปี จากนั้นก็เน้นไปที่ธุรกิจยา แทนการขายสินค้าเบ็ดเตล็ด พ.ศ. 2475 สวัสดิ์เปลี่ยนชื่อกิจการเป็น *โอสถสถาน เต๊กเฮงหยู* ก่อนเป็น *โอสถสภา (เต๊กเฮงหยู)* ใน พ.ศ. 2492 กระทั่ง พ.ศ. 2538 ก็เปลี่ยนชื่อบริษัทอีกครั้งเป็น "โอสถสภา" ซึ่งเป็นชื่อในปัจจุบัน 

### รุ่นที่ 3
สวัสดิ์มีบุตร 4 คน ได้แก่ สุวิทย์ สุรัตน์ สุรินทร์ และเสรี  โดยสุวิทย์ และสุรัตน์ มีการสลับกันเป็นผู้นำองค์กร แต่บทบาทเด่นจะตกที่สุรัตน์ค่อนข้างมาก สุรัตน์ยัง เคยดำรงตำแหน่งรัฐมนตรีว่าการกระทรวงพาณิชย์ นอกจากนั้นสุรัตน์และภรรยาชื่อ ปองทิพย์ ได้ช่วยกันก่อตั้งวิทยาลัยไทยเทคนิคขึ้นมาใน พ.ศ. 2505 ก่อนที่จะได้รับการพัฒนาจนกลายเป็นมหาวิทยาลัยกรุงเทพ สุรัตน์เป็นผู้นำเครื่องดื่มชูกำลังมาบุกเบิกตลาดในไทยเป็นรายแรกนำสินค้ามาผลิตในไทยภายใต้แบรนด์ "ลิโพวิตัน-ดี"

### รุ่นที่ 4
รุ่นที่ 4 เพชร โอสถานุเคราะห์ เป็นบุตรของสุรัตน์และปองทิพย์ เป็นนักร้อง นักดนตรี อดีตอธิการบดีมหาวิทยาลัยกรุงเทพ อดีตประธานคณะกรรมการบริหาร และประธานเจ้าหน้าที่บริหารบริษัท โอสถสภา จำกัด (มหาชน) เพชรได้นำโอสถสภาแปลงสภาพเป็นบริษัทมหาชน จดทะเบียนในตลาดหลักทรัพย์แห่งประเทศไทยเมื่อวันที่ 17 ตุลาคม พ.ศ. 2561 เพชรมีน้องชายชื่อ รัตน์ ได้เข้ามาบริหารธุรกิจครอบครัวต่อ ผลงานของรัตน์เช่น ทำตลาดเครื่องดื่มชูกำลังเอ็ม-150 ปรับแบรนด์อุทัยทิพย์มาเป็นยูทิป เป็นต้น จากข้อมูล พ.ศ. 2566 นิติ โอสถานุเคราะห์ (บุตรของสุรินทร์ โอสถานุเคราะห์) เป็นผู้ถือหุ้นโอสถสภามากที่สุด หลังจากเพชร โอสถานุเคราะห์ ขายหุ้นให้

### รุ่นที่ 5
นาฑี โอสถานุเคราะห์ เป็นบุตรของรัตน์ นอกจากเป็นกรรมการของโอสถสภา ยังเป็นมือกีตาร์วงเก็ตสึโนวา นาฑีสมมรสกับอิงฟ้า ดำรงชัยธรรม จึงมีศักดิ์เป็นเขยของไพบูลย์ ดำรงชัยธรรม หนึ่งในผู้ก่อตั้งบริษัท จีเอ็มเอ็ม แกรมมี่ จำกัด (มหาชน)

## อ้างอิง
อสัญกรรมและรัฐพิธีศพของวลาดีมีร์ เลนิน

วันที่ 21 มกราคม ค.ศ. 1924 เวลา 18:50 น. (ตามเวลายุโรปตะวันออก) **[[วลาดีมีร์ เลนิน]]** ผู้นำการปฏิวัติเดือนตุลาคมและผู้นำคนแรกและผู้ร่วมก่อตั้งสหภาพโซเวียต **ถึงแก่อสัญกรรม**ที่กอร์กี สิริอายุ 53 ปี หลังจากตกอยู่ในอาการโคม่า สาเหตุการเสียชีวิตอย่างเป็นทางการถูกบันทึกว่าเป็นโรคหลอดเลือดที่รักษาไม่หาย  เลนินได้รับการจัดรัฐพิธีศพ จากนั้นจึงฝังไว้ในสุสานที่สร้างขึ้นเป็นพิเศษในวันที่ 27 มกราคม คณะกรรมาธิการของคณะกรรมการกลางพรรคคอมมิวนิสต์รัสเซีย (บอลเชวิค) มีหน้าที่รับผิดชอบในการจัดงานศพ

## รายละเอียดงานศพ
ในวันที่ 23 มกราคม โลงศพพร้อมร่างของเลนินถูกส่งโดยรถไฟจากกอร์กีไปยังกรุงมอสโก และจัดแสดงที่โถงคอลัมน์ทำเนียบสหภาพ และโลงศพอยู่ที่นั่นเป็นเวลาสามวัน

วันที่ 27 มกราคม ร่างของเลนินถูกเคลื่อนไปที่จัตุรัสแดง พร้อมด้วยการบรรเลงดนตรี ฝูงชนที่มารวมตัวกันฟังสุนทรพจน์หลายชุดที่พูดโดยมีฮาอิล คาลีนิน, กรีโกรี ซีโนเวียฟ และโจเซฟ สตาลิน เลออน ทรอตสกี ไม่ได้มางานศพเนื่องจากกำลังพักฟื้นอยู่ที่คอเคซัส ในเวลาต่อมา ทรอตสกีอ้างว่าเขาได้รับกำหนดวันจัดงานศพผิด โบริส บาซานอฟ เลขานุการของสตาลินยืนยันเรื่องนี้ในเวลาต่อมาโดยกล่าวว่า "สตาลินซื่อสัตย์กับตัวเอง เขาส่งโทรเลขไปยังทรอตสกี ซึ่งกำลังรับการรักษาพยาบาลอยู่ที่คอเคซัส โดยระบุวันที่จัดงานศพของเลนินเป็นเท็จ" ปิแอร์ บรูเอ นักประวัติศาสตร์ชาวฝรั่งเศสยังอ้างถึงเอกสารสำคัญในกรุงมอสโกซึ่งบันทึกจดหมายโต้ตอบเป็นลายลักษณ์อักษรระหว่างสตาลินกับเนสเตอร์ ลาโกบา เลขาธิการพรรคในอับคาเซียเพื่อเป็นหลักฐานยืนยันความพยายามของสตาลินเพื่อให้ทรอตสกียังอยู่ที่ซูฮูมีระหว่างงานศพของเลนิน ทรอตสกียังสดุดีเลนินด้วยหนังสือสั้นของเขาชื่อ "เลนิน" ใน ค.ศ. 1925

อะเลคเซย์ รืยคอฟ ก็ไม่อยู่ในงานศพในขณะที่เขาเดินทางไปอิตาลีกับภรรยาของเขาและป่วยเป็นไข้หวัดใหญ่ หลังจากนั้น ศพก็ถูกนำไปไว้ในห้องนิรภัยของสุสานไม้ชั่วคราว (ในไม่ช้าจะถูกแทนที่ด้วยสุสานเลนินในปัจจุบัน) ข้างกำแพงเครมลิน มีผู้เข้าร่วมงานศพนับหมื่นคน แม้จะมีอุณหภูมิเยือกแข็ง

เพื่อต่อต้านการประท้วงของ นาเดจดา ครุปสกายา ภรรยาม่ายของเลนิน ศพของเลนินถูกดองเพื่อเก็บรักษาไว้เพื่อจัดแสดงต่อสาธารณะในระยะยาวในสุสานที่จัตุรัสแดง ผู้บัญชาการกองทหารรักษาการณ์มอสโกออกคำสั่งให้วางทหารรักษาการณ์เกียรติยศไว้ที่สุสาน โดยเรียกขานกันว่า "ทหารยามหมายเลขหนึ่ง". ในระหว่างขั้นตอนการดองศพ สมองของเลนินถูกเอาออกไป ใน ค.ศ. 1925 ได้มีการจัดตั้งสถาบันเพื่อวิเคราะห์โรคนี้ โดยเผยให้เห็นว่าเลนินเป็นโรคเส้นโลหิตตีบขั้นรุนแรง

ตามที่โบริส บาซานอฟ เลขานุการของสตาลิน กล่าว สตาลินรู้สึกยินดีกับการเสียชีวิตของเลนินในขณะที่ "สวมหน้ากากแห่งความโศกเศร้าต่อสาธารณะ" ในทำนองเดียวกัน กรีโกรี โซโคลนีคอฟ บอลเชวิคเก่า รายงานว่าสตาลินแสดงความเห็นดูถูกเกี่ยวกับการจากไปของเลนินด้วยคำพูดที่ว่า "ไม่สามารถตายได้เหมือนผู้นำที่แท้จริง!"

## ดูเพิ่ม
* อสัญกรรมและรัฐพิธีศพของโจเซฟ สตาลิน
* สุสานเลนิน
* พินัยกรรมของเลนิน

## อ้างอิง

### ผลงานที่อ้างถึง

* 
* 
* 
* 
* 
* 
* 
* 

วลาดีมีร์ เลนิน
วลาดีมีร์ เลนิน
หมวดหมู่:พิธีศพในประเทศรัสเซีย
หมวดหมู่:รัฐพิธีศพ
หมวดหมู่:วลาดีมีร์ เลนิน
หมวดหมู่:พ.ศ. 2467
ลองไทม์โนเซ็กส์

***ลองไทม์โนเซ็กส์*** () เป็นละครสตรีมมิงของเกาหลีที่เขียนและกำกับโดย อิม แด-ฮย็อง และ  นำแสดงโดย อี โซ-ย็อง และอัน แจ-ฮง เป็นละครต้นฉบับของ TVING และออกอากาศในวันที่ 19 มกราคม 2024 ทุกวันพฤหัสบดี ในเวลา 12:00 น. (เวลามาตรฐานเกาหลี) และบน Viki ในบางภูมิภาค

ละครเรื่องนี้เปิดตัวครั้งแรกในส่วนบนหน้าจอของเทศกาลภาพยนตร์นานาชาติปูซานครั้งที่ 28 เมื่อวันที่ 4 ตุลาคม 2023 โดยมีการฉายสองตอนจากหกตอน

## เรื่องย่อ
อูจิน (รับบทโดย อีซม) และซามูเอล (รับบทโดย อัน แจ-ฮง) คือคู่รักไร้เซ็กซ์ และต่างก็เบื่อหน่ายกับชีวิตรักของตัวเองแบบสุดๆ เพื่อรักษาความสัมพันธ์ของพวกเขาเอง ทำให้อะไร ๆ ดีขึ้น ทั้งคู่ตัดสินใจที่จะหาเงินด้วยการแบล็คเมลคู่รักที่ฝ่ายหนึ่งฝ่ายใดแอบมีชู้ หรือกำลังมีปัญหาเรื่องมือที่สาม

## ตัวละคร
*อีซม รับบทเป็น อูจิน
:ภรรยาที่กำลังอยู่ในสภาวะจิตใจอ่อนแอ เธอทำงานเป็นพนักงานบริการส่วนหน้าของโรงแรมระดับ 3 ดาวแห่งหนึ่ง วันหนึ่งเธอได้ไปพบความลับบางอย่างของคู่ของเพื่อน จึงตัดสินใจเดินไปในทางที่ไม่ค่อยดีนัก
*อัน แจ-ฮง รับบทเป็น ซามูเอล
:สามีที่เรียนจบจากมหาวิทยาลัยชั้นนำและสามารถไปทำงานในบริษัทยักษ์ใหญ่ได้ไม่ยากแต่ก็ลาออกมาเพราะมีปัญหาสุขภาพจิตและกลายมาทำงานเป็นคนขับรถแท็กซี่

## การผลิต
ผู้กำกับ อิม แด-ฮย็องซึ่งทำงานในภาพยนต์เรื่อง *[[คืนหนาว ใจเหงา ใต้แสงจันทร์ ที่ฉันยังฝันถึงเธอ]]* และ ผู้กำกับ ผู้ซึ่งทำงานในภาพยนตร์เรื่องไมโครฮาบิแทตทำหน้าที่เป็นผู้เขียนบทและผู้กำกับของซีรีส์นี้

ผลิตโดย Barunson Studios และ LTNS Cultural Industry Co., Ltd.

### การคัดเลือกนักแสดง
เมื่อวันที่ 22 มีนาคม พ.ศ. 2566 เอซมและอัน แจ-ฮงได้รับการยืนยันให้เป็นนักแสดงหลักของซีรีส์นี้ นี่เป็นครั้งที่ สามที่พวกเขาทำงานร่วมกันในโปรเจ็กต์และเป็นครั้งที่สองกับผู้กำกับจอน.

## อ้างอิง

## แหล่งข้อมูลอื่น
*  
* 
*
เขาซัมโป

**เขาซัมโป** () เป็นภูเขาในทิวเขาโอกูจิจิบุที่เป็นชายแดนระหว่างชิจิบุ จังหวัดไซตามะ กับคาวากามิ จังหวัดนางาโนะ ประเทศญี่ปุ่น ด้วยความสูง  ทำให้เป็นภูเขาที่สูงที่สุดในจังหวัดไซตามะ

## อ้างอิง

ซัมโป
ซัมโป
ยุทธการที่ชากีร์เมาต์

**ยุทธการที่ชากีร์เมาต์** เป็นสงครามบทสรุปการรวมสมาพันธ์ชนเผ่ามองโกลของเจงกิส ข่าน เตมูจินสู้รบและเอาชนะกองกำลังผสมของแนวร่วมชนเผ่าที่นำโดยชนไนมัน ภายใต้การนำของตายัง ข่าน กับคุชลุก ลูกชาย และจามูข่า ข่านผู้อ้างสิทธิ์ที่เป็นศัตรู ตายัง ข่านเสียชีวิตในสนามรบ ส่วนคุชลุกหนีไปพร้อมกองทัพขนาดเล็ก และจามูข่าหลบหนีแต่ถูกจับกุมและประการชีวิตในภายหลัง

## อ้างอิง

## ข้อมูล
* 
*

## แหล่งข้อมูลอื่น
* Battle of Chakirmaut 1204
* The Battle of Chakirmaut: Genghis Khan Conquers Mongolia
คุณเพื่อนคะ ลองมาแต่งงานกันมั้ย

เป็นซีรีส์มังงะญี่ปุ่น แนวยูริ ที่เขียนและวาดภาพประกอบโดย ชิโอะ อุซุย ได้รับการตีพิมพ์ครั้งแรกในนิตยสาร คอมมิคยูริฮิเมะ ของอิจิจินชะ ตั้งแต่วันที่ 18 พฤศจิกายน พ.ศ. 2563 ถึงวันที่ 18 ตุลาคม พ.ศ. 2566 มังงะมีลิขสิทธิ์ในประเทศไทยโดยสำนักพิมพ์ฟีนิกซ์

## เรื่องย่อ
คู่เพื่อนสนิท คุรุมิและรุริโกะสัญญาว่าถ้าทั้งคู่ยังเป็นโสดในอีกห้าปีข้างหน้า พวกเขาจะแต่งงานกัน เมื่อครบห้าปีทั้งสองรักษาสัญญาและแต่งงานกัน โดยคุรุมิเขียนเกี่ยวกับประสบการณ์ในคอลัมน์ไลฟ์สไตล์ ทั้งสองมาเรียนรู้ว่าการเป็นคู่สามีภรรยามีความหมายอย่างไร และพิจารณาว่าพวกเขาเหมาะสมที่จะแต่งงานกันหรือไม่

## สื่อ

### มังงะ
มังงะเรื่องนี้เขียนและวาดภาพประกอบโดย ชิโอะ อุซุย *คุณเพื่อนคะ ลองมาแต่งงานกันมั้ย* ได้รับการตีพิมพ์ในนิตยสารคอมมิคยูริฮิเมะ ของอิจิจินชะ ตั้งแต่วันที่ 18 พฤศจิกายน พ.ศ. 2563 ถึงวันที่ 18 ตุลาคม พ.ศ. 2566 และเมื่อเดือนธันวาคม พ.ศ. 2566 ได้รวบรวมเป็นเล่มทังโกบงถึงเล่มที่ 4

มังงะเรื่องนี้มีลิขสิทธิ์ในประเทศไทยโดยสำนักพิมพ์ฟีนิกซ์ โดยประกาศลิขสิทธิ์เมื่อวันที่ 19 ตุลาคม พ.ศ. 2565

## ผลตอบรับ
เอริกา ฟรีดแมน จาก Yuricon ให้คะแนนเล่มแรกและคะแนนรวม 8 คะแนน ส่วนเล่มที่สองได้ 9 คะแนน ในการรีวิวเล่มที่ 2 ของเธอ ฟรีดแมนตั้งข้อสังเกตว่าอาจารย์ชิโอะ อุซุย นั้นเป็นที่รู้จักดีที่สุดจากผู้แต่งเรื่อง *[[โดนัทของฉันกับพระจันทร์ไม่เต็มดวง]]* ซึ่งเป็นเรื่องราวแหวกแนวเกี่ยวกับคู่รักที่ค้นพบความรัก โดยเรื่องนี้มีความคล้ายคลึงในแง่ที่ว่านี่ไม่ใช่ความรักทั่วไป แต่เป็นเรื่องเกี่ยวกับความผูกพันและความเสน่หาในครอบครัว พลังของคู่รักมีความแตกต่างกันโดยสิ้นเชิง แต่นี่ก็เป็นซีรีส์ที่ให้โอกาสเราได้เห็นความสัมพันธ์ที่ไม่ใช่กรอบทั่วไปของการออกเดท โรแมนติก และคู่รัก และในการทำเช่นนั้น ให้โอกาสเราได้เห็นความร่วมมือเป็นมากกว่าแค่ความรักและเซ็กส์

## อ้างอิง

## แหล่งข้อมูลอื่น
*  
* Seven Seas Entertainment's ''I Married My Female Friend'' official website
* 

หมวดหมู่:มังงะที่ตีพิมพ์ในปี พ.ศ. 2563
หมวดหมู่:ความหลากหลายทางเพศในอนิเมะและมังงะ
หมวดหมู่:อนิเมะและมังงะเกี่ยวกับการสมรส
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:ฟีนิกซ์ (สำนักพิมพ์)
หมวดหมู่:การ์ตูนญี่ปุ่นแนวยูริ
หมวดหมู่:มังงะของสำนักพิมพ์อิจิจินชะ
รอยัลรัมเบิล (2024)

**รอยัลรัมเบิล 2024** เป็นรายการมวยปล้ำอาชีพของดับเบิลยูดับเบิลยูอี เป็นรอยัลรัมเบิลครั้งที่ 37 จัดขึ้นในวันที่ 27 มกราคม 2024 (ตามเวลาสหรัฐอเมริกา) ที่สนาม Tropicana Field ในเซนต์ปีเตอร์สเบิร์ก รัฐฟลอริดา รายการนี้ออกอากาศผ่านการจ่ายเมื่อรับชมและการถ่ายทอดสดผ่านสัญญาณต่อเนื่อง นี่เป็นรอยัลรัมเบิลครั้งที่ 3 ที่จัดขึ้นในพื้นที่แทมปาเบย์ (ต่อจากปี 1995 และ 2021) และเป็นครั้งที่ 2 ที่จัดขึ้นที่ Tropicana Field เนื่องจากในปี 2021 จัดขึ้นโดยไม่มีผู้ชมภายใต้ดับเบิลยูดับเบิลยูอีธันเดอร์โดมเนื่องจากการระบาดทั่วของโควิด-19 ในปีนั้น นี่เป็นรอยัลรัมเบิลครั้งแรกที่ Tropicana Field ที่มีแฟน ๆ เข้าชม

ตามธรรมเนียมแล้วผู้ชนะจะได้รับสิทธิ์ชิงแชมป์โลกที่ศึกเรสเซิลเมเนียในปีนั้น สำหรับปี 2024 ผู้ชนะของฝ่ายชายและหญิงจะสามารถเลือกชิงแชมป์ในเรสเซิลเมเนีย ครั้งที่ 40ได้ ผู้ชนะฝ่ายชายสามารถเลือกที่จะชิงแชมป์เวิลด์เฮวีเวตแชมเปียนชิป ของรอว์หรือ Undisputed WWE Universal Championship ของสแม็คดาวน์ ในขณะที่ผู้ชนะฝ่ายหญิงก็สามารถเลือกชิงแชมป์ Women's World Championship ของรอว์หรือ WWE Women's Championship ของสแม็คดาวน์ ในรอยัลรัมเบิลของฝ่ายหญิง เบย์ลีย์ ผู้เข้าแข่งขันคนที่ 3 ชนะโดยกำจัด ลิฟ มอร์แกน ผู้เข้าแข่งขันคนที่ 30 เบย์ลีย์ทำลายสถิติการแข่งขันรอยัลรัมเบิลหญิงที่ยาวนานที่สุด ซึ่งกินเวลานานกว่าหนึ่งชั่วโมง ในรอยัลรัมเบิลฝ่ายชายซึ่งแข่งขันกันเป็นคู่เอก โคดี โรดส์ ผู้เข้าแข่งขันคนที่ 15 ซึ่งเป็นผู้ชนะในปีที่แล้วชนะโดยกำจัด ซีเอ็มพังก์ ผู้เข้าแข่งขันคนที่ 27 สิ่งนี้ทำให้โรดส์เป็นนักมวยปล้ำคนแรกนับตั้งแต่ สโตน โคลด์ สตีฟ ออสติน ในปี 1998 ที่ชนะการแข่งขันรอยัลรัมเบิลติดต่อกันและเป็นอันดับที่ 4 ต่อจากออสติน (1997 และ 1998), ชอว์น ไมเคิลส์ (1995 และ 1996) และฮัลค์ โฮแกน (1990 และ 1991)

นอกเหนือจากการแข่งขัน Royal Rumble 2 นัดแล้ว ยังมีการแข่งขันอีก 2 นัดซึ่งเป็นการแข่งขันชิงแชมป์ของฝั่งสแม็คดาวน์ ในนัดแรก โรแมน เรนส์รักษาแชมป์ Undisputed WWE Universal Championship ในการแข่งขันแบบ Fatal-4-Way กับแรนดี ออร์ตัน, แอลเอ ไนท์ และเอเจ สไตส์ ในขณะที่ โลแกน พอลเอาชนะเควิน โอเวนส์ ด้วยการตัดสิทธิ์ และรักษาแชมป์ WWE United States Championship ไว้ได้

งานนี้ถือเป็นการเปิดตัวในดับเบิลยูดับเบิลยูอีของเจด คาร์กิลล์ ซึ่งเซ็นสัญญากับบริษัทในเดือนกันยายน 2023 หลังย้ายมาจากออลอีลิตเรสต์ลิง หรือเออีดับเบิลยู จอร์ดีนน์ เกรซ แชมป์ TNA Knockouts World Championship จากอิมแพ็ก เรสต์ลิง หรือทีเอ็นเอ ปรากฏตัวอย่างเซอร์ไพรส์ในการแข่งขันรัมเบิลหญิง รอยัลรัมเบิลครั้งนี้ยังเป็นการกลับมาของเนโอมี, ลิฟ มอร์แกน, อันดราเด, โอมอส และแซมี เซย์น ในการแข่งขันรัมเบิลชายและหญิง ในขณะที่การแข่งขันฝั่งชายยังโดดเด่นจากการปรากฏตัวครั้งแรกของซีเอ็มพังก์ ในรายการถ่ายทอดสดทางโทรทัศน์ของดับเบิลยูดับเบิลยูอีนับตั้งแต่รอยัลรัมเบิล (2014)

## ผล

## อ้างอิง

หมวดหมู่:รอยัลรัมเบิล
ตัวเลขกลาโกลิติก

**ตัวเลขกลาโกลิติก** เป็นระบบเลขจากอักษรกลาโกลิติกที่ยอมรับโดยทั่วไปว่าประดิษฐ์ขึ้นในคริสต์ตวรรษที่ 9 โดยนักบุญซีริล ตัวเลขนี้มีความคล้ายกับตัวเลขซ๊ริลลิก เพียงแต่ค่าตัวเลขนี้เรียงตามลำดับอักษรของอักษรกลาโกลิติก การใช้งานอักษรและตัวเลขกลาโกลิติกเริ่มมีน้อยลงในสมัยกลาง และเหลือเพียงการใช้ในงานเขียนศาสนาเมื่อคริสต์ศตวรรษที่ 17 โดยยังไม่เป็นที่กระจ่างว่ายังคงมีการใช้ตัวเลขกลาโกลิติกต่อนานเท่ากับอักษรกลาโกลิติกหรือไม่

## รายละเอียด
ระบบตัวเลขนี้เป็นระบบเลขอักษรฐานสิบ โดยมีค่าเลขตามลำดับอักษร ดังนั้   = 1,   = 2 เป็นต้น รูปอักขระสำหรับจำนวนในหลักหน่วย สิบ และร้อยมารวมกันเป็นตัวเลข เช่น  คือ 500 + 80 + 3 หรือ 583 ตัวเลขเขียนจากซ้ายไปขวา โดยจำนวนมากสุดอยู่ทางซ้าย

สำหรับจำนวนที่มากกว่า 999 มีหลักฐานที่ขัดแย้งกัน ออักษรกลาโกลิติกแรกสุดมีอักษรเพียง 36 ตัว โดยมีข้อบ่งชี้ถึงการใช้อักษรกลาโกลิติกสำหรับค่า 1000 ถึง 9000 แม้ว่ายังคงมีข้อคำถามถึงข้อยืนยันเลขที่มีค่า 3000 และมากกว่านั้น

เพื่อแยกตัวเลขออกจากข้อความ ตัวเลขมักจะมีจุดหรือสัญลักษณ์ข้างบน เช่น ใน *[[Missale Romanum Glagolitice]]* ที่ตีพิมพ์ใน ค.ศ. 1483 ใช้ทั้งจุดกลมและ titlo เหนืออักษร เพื่อระบุเป็นตัวเลข

ตัวอย่าง:

 () – 1280

## ตารางตัวเลข

ยังไม่มีใครทราบอักษรที่ระบุค่ามากกว่า 999 และนักเขียนหลายคนระบุอักษรสำหรับจำนวนเหล่านั้นต่างกัน

## ดูเพิ่ม
* อักษรกลาโกลิติก
* ตัวเลขกรีก
* ตัวเลขซีริลลิก

## อ้างอิง

ตัวเลข
หมวดหมู่:ระบบเลข
หมวดหมู่:ตัวเลข
หมวดหมู่:คณิตศาสตร์มูลฐาน
ผู้วินิจฉัย 1

**ผู้วินิจฉัย 1** () เป็นบทแรกของหนังสือผู้วินิจฉัย หนังสือเล่มที่ 7 ของคัมภีร์ฮีบรูหรือพันธสัญญาเดิม คัมภีร์ในศาสนายูดาห์และศาสนาคริสต์ นักวิชาการได้สังเกตและศึกษาถึงความคู่ขนานระหว่างบทที่ 1 ของหนังสือผู้วินิจฉัย (ยกเว้นวรรคแรกสุด) กับบทที่ 13 ถึง 19 ของหนังสือโยชูวาที่อยู่ในลำดับก่อนหน้า ทั้งสองมีเรื่องราวที่คล้ายคลึงกันเกี่ยวกับการพิชิตคานาอันโดยชาวอิสราเอลโบราณ ผู้วินิจฉัย 1 และโยชูวา 15–19 นำเสนอเรื่องราวการพิชิตคานาอันอย่างช้า ๆ ค่อยไปค่อยไปโดยแต่ละเผ่าของชาวอิสราเอล และยึดได้เพียงบางส่วนของคานาอัน ท้ายที่สุดก็ไม่สามารถกวาดล้างชาวคานาอันอย่างสิ้นเชิง ซึ่งแตกต่างกับในบทที่ 10 และบทที่ 11 ของหนังสือโยชูวา ซึ่งบรรยายถึงชัยชนะอย่างรวดเร็วและสมบูรณ์แบบของกองกำลังชาวอิสราเอลที่เป็นเอกภาพภายใต้การบังคับบัญชาของโยชูวา 

## ต้นฉบับ
บทนี้เดิมเขียนด้วยภาษาฮีบรู แบ่งออกเป็น 36 วรรค 

### พยานต้นฉบับ
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ได้แก่ ฉบับไคโร (Codex Cairensis; ค.ศ. 895), ฉบับอะเลปโป (Aleppo Codex; ศตวรรษที่ 10) และ ฉบับเลนินกราด (Leningrad Codex; ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่  XJudges (XJudg, X6, 4QJudg?; 50 ปีก่อนคริสตกาล) ซึ่งมีวรรคที่หลงเหลือคือ 10–12

สำเนาต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; **B**;  \mathfrak{G}B; ศตวรรษที่ 4) และฉบับอะเล็กซานเดรีย (Codex Alexandrinus; **A**;  \mathfrak{G}A; ศตวรรษที่ 5)

## หมายเหตุ

## อ้างอิง

## บรรณานุกรม
*
*
*
*
*
*
*

## แหล่งข้อมูลอื่น
* คำแปลในศาสนายูดาห์:
** Shoftim - Judges - Chapter 1 (Judaica Press). Hebrew text and English translation [with Rashi's commentary] at Chabad.org
* คำแปลในศาสนาคริสต์:
** ''Online Bible'' at GospelHall.org (ESV, KJV, Darby, American Standard Version, Bible in Basic English)
** Judges chapter 1. Bible Gateway
** ผู้วินิจฉัย 1. YouVersion

01
หมวดหมู่:ยุทธการในคัมภีร์ฮีบรู
โอทนีเอล

**โอทนีเอล** (; ; , *ʿOṯnīʾēl ben Qenaz*) เป็นผู้วินิจฉัยคนแรกในหนังสือผู้วินิจฉัย ศัพทมูลของชื่อโอทนีเอลไม่แน่ชัด แต่อาจหมายถึง "พระเจ้า/พระองค์ทรงเป็นกำลังของเรา" หรือ "พระเจ้าทรงช่วยเรา"

## ครอบครัว
คัมภีร์ฮีบรูระบุถึงโอทนีเอลว่า "โอทนีเอลบุตรเคนัส น้องคาเลบ" ความนี้ในภาษาฮีบรูมีความคลุมเครือ  เพราะอาจมีความหมายว่าตัวโอทนีเอลเองเป็นน้องชายของคาเลบ หรือเคนัสบิดาของโอทนีเอลเป็นน้องชายของคาเลบ

ทาลมุดให้ความเห็นว่าโอทนีเอลเป็นน้องชายของคาเลบ

เมื่อคาเลบให้คำมั่นว่าจะมอบอัคสาห์บุตรสาวของตนให้ใครก็ตามที่พิชิตเมืองเดบีร์ได้ โอทนีเอลเป็นผู้พิชิตเมืองเดบีร์ได้ จึงกลายเป็นลูกเขยของคาเลบ

## ดูเพิ่ม
* ผู้วินิจฉัยในคัมภีร์ฮีบรู
* หนังสือผู้วินิจฉัย

## อ้างอิง

## แหล่งข้อมูลอื่น
* Book of Judges article of the Jewish Encyclopedia
* Reference to Othniel in the Book of Judges full text from Chabad
* Reference to Othniel  in the Book of Judges full text from Mechon-Mamre
* Tomb of Othniel page  on Hebron.com
* Video of visit to Tomb of Othniel in 2011
* Video of visit to Tomb of Othniel in 2013
* Photos of Tomb of Othniel from old Hebron website
* Photos  of Tomb of Othniel from Hebron Fund website
* Photos and information on Tomb of Othniel from Shavei Hevron website

หมวดหมู่:บุคคลจากหนังสือผู้วินิจฉัย
หมวดหมู่:ผู้วินิจฉัยในคัมภีร์ฮีบรู
หมวดหมู่:เผ่ายูดาห์
โตเกียว เวร์ดี

**โตเกียว เวร์ดี** (東京ヴェルディ, *Tōkyō Berudi*) เป็นสโมสรฟุตบอลระดับอาชีพของประเทศญี่ปุ่นที่ตั้งอยู่ในอินางิ โตเกียว ปัจจุบันสโมสรดังกล่าวแข่งในเจ1 ลีก หลังจากเลื่อนชั้นจากเจ2 ลีก ใน ค.ศ. 2023

## ประวัติ
ได้รับการก่อตั้งในชื่อ**สโมสรฟุตบอลโยมิอูริ**ใน ค.ศ. 1969 โดยโตเกียว เวร์ดี เป็นหนึ่งในสโมสรที่ได้รับรางวัลมากที่สุดในเจลีก โดยได้รับเกียรติ ได้แก่ แชมป์ลีก 2 สมัย, ฟุตบอลชิงถ้วยพระราชทานสมเด็จพระจักรพรรดิ 5 สมัย, เจเอสแอลคัพ/เจลีกคัพ และชนะเลิศชิงแชมป์สโมสรเอเชียหนึ่งสมัย ตลอดจนเป็นทีมที่ประสบความสำเร็จมากที่สุดในประวัติศาสตร์ฟุตบอลญี่ปุ่น กับการชนะเลิศ 25 รายการ รวมถึงสโมสรนี้เป็นสมาชิกซึ่งมีมาแต่เดิมของเจลีก ใน ค.ศ. 1993

### ปีแรกและเลื่อนสถานะขึ้นสู่จุดสูงสุด (ค.ศ. 1969–1983)
ในเดือนตุลาคม ค.ศ. 1968 หลังจากญี่ปุ่นได้รับรางวัลเหรียญทองแดงในโอลิมปิกฤดูร้อน 1968 ที่เม็กซิโกซิตี และความสนใจในฟุตบอลที่ตามมา ยูซูรุ โนซุ ผู้เป็นประธานสมาคมฟุตบอลญี่ปุ่น ได้ไปเยี่ยมมัตสึตาโร โชริกิ ผู้เป็นประธานทีมเบสบอลโยมิอูริไจแอนส์ เพื่อถามเขาว่าโยมิอูริเต็มใจที่จะก้าวต่อไปด้วยการก่อตั้งสโมสรฟุตบอลของตนเองหรือไม่ โชริกิเสียชีวิตในอีกหนึ่งปีต่อมา คือใน ค.ศ. 1969 แต่ไม่ใช่ก่อนที่จะลงนามในแผนการก่อตั้งสโมสรฟุตบอลโยมิอูริ ซึ่งสโมสรฟุตบอลโยมิอูริได้รับการสนับสนุนจากโยมิอูริกรุปและเอ็นทีวี โดยเปิดตัวครั้งแรกในลีกท้องถิ่นโตเกียว บี (ระดับ 5) เมื่อ ค.ศ. 1969 และพวกเขาเริ่มได้รับการเลื่อนชั้นจากลีกท้องถิ่นโตเกียวไปสู่ลีกภูมิภาคคันโต (ระดับ 3) ใน ค.ศ. 1971 ซึ่งในฤดูกาล 1971 ทีมโยมิอูริได้อันดับที่ 3 และเลื่อนชั้นไปสู่ลีกฟุตบอลญี่ปุ่น ดิวิชันสอง

## ชุดและตราสัญลักษณ์

สีหลักของโตเกียว เวร์ดี คือสีเขียว

อนึ่ง ชื่อสโมสรนี้สร้างคำขึ้นจากภาษาโปรตุเกส, สเปน, อิตาลี หรือเอสเปรันโต โดยคำว่า "เวร์ดี" () แปลว่า "สีเขียว" ซึ่งอาจตั้งชื่อตามสีเสื้อสีเขียวของพวกเขา ดังนั้น ความหมายก็คือ "โตเกียว กรีนส์ / โตเกียว เวร์ดี" ทั้งนี้ ในภาษาอิตาลี รูปเขียน "เวร์ดี" () บ่งบอกถึงรูปแบบพหูพจน์ของ "สีเขียว"

## เกียรติประวัติ
### ภายในประเทศ
### ลีก
***[[เจ1 ลีก]]** 
****[[ชนะเลิศ]] (7):** 1983, 1984, 1986–87, 1990–91, 1991–92, 1993, 1994
***[[เจ2 ลีก]]:** 
****[[ชนะเลิศ]] (2)**: 1974, 1977

### ถ้วย
***[[ฟุตบอลชิงถ้วยพระราชทานสมเด็จพระจักรพรรดิ|ถ้วยสมเด็จพระจักรพรรดิ]]:**
****ชนะเลิศ (5):** 1984, 1986, 1987, 1996, 2004

***[[เจลีกคัพ]]:**
****ชนะเลิศ (6):** 1979, 1985, 1991, 1992, 1993, 1994

***[[เจแปนนิส ซูเปอร์คัพ]]:**
****ชนะเลิศ (4):** 1984, 1994, 1995, 2005

### ระดับทวีป
***[[เอเอฟซีแชมเปียนส์ลีก]]:**
****ชนะเลิศ (1):** 1987

## ดูเพิ่ม
* เจ1 ลีก
* เจ2 ลีก

## หมายเหตุ

## อ้างอิง

## แหล่งข้อมูลอื่น

* 
* 
* 
* 
* 
* Tokyo Verdy 1969&nbsp;– Classic Club Guide at FIFA.com
* The club players


หมวดหมู่:สโมสรฟุตบอลในประเทศญี่ปุ่น
หมวดหมู่:สโมสรฟุตบอลในโตเกียว
หมวดหมู่:สโมสรที่ชนะเลิศเอเอฟซีแชมเปียนส์ลีกอีลิท
หมวดหมู่:สโมสรฟุตบอลที่ก่อตั้งในปี พ.ศ. 2512
ศาลารัษฎากรสหพันธ์ (เยอรมนี)

**ศาลารัษฎากรสหพันธ์** () เป็นหนึ่งในห้าศาลสูงสุดของประเทศเยอรมนี ตามมาตรา 95 แห่งกฎหมายพื้นฐานสำหรับสหพันธ์สาธารณรัฐเยอรมนี มีอำนาจพิจารณาพิพากษาคดีข้อพิพาททางภาษีอากร ซึ่งถูกอุทธรณ์ขึ้นมาจากศาลรัษฎากร (*Finanzgericht*) อันเป็นศาลชั้นต้นที่มีอยู่ในแต่ละรัฐ 

ศาลารัษฎากรสหพันธ์ก่อตั้งในปี 1950 เดิมอยู่ในสังกัดกระทรวงการคลังเยอรมนีจนถึงปี 1970 แล้วจึงโอนไปสังกัดกระทรวงยุติธรรมเยอรมนี กิจการงานของศาลารัษฎากรอยู่ในกำกับดูแลของกระทรวง แต่บรรดาตุลาการมีความเป็นอิสระและขึ้นต่อกฎหมายเท่านั้น ที่ทำการศาลารัษฎากรสหพันธ์ตั้งอยู่ในนครมิวนิก

## อ้างอิง

หมวดหมู่:ศาลสูงสุดระดับชาติ
หมวดหมู่:ศาลในประเทศเยอรมนี
เอฮูด

**เอฮูด บุตรเก-รา** (; , ไทบีเรียน *ʾĒhūḏ ben‑Gērāʾ*) ถูกกล่าวถึงในหนังสือผู้วินิจฉัยในคัมภีร์ไบเบิล บทที่ 3 ในฐานะผู้วินิจฉัยผู้ที่พระเจ้าส่งไปเพื่อปลดปล่อยชาวอิสราเอลจากการปกครองของชาวโมอับ เอฮูดเป็นคนถนัดมือซ้ายและเป็นสมาชิกของเผ่าเบนยามิน

## ดูเพิ่ม
* ผู้วินิจฉัยในคัมภีร์ฮีบรู
* หนังสือผู้วินิจฉัย

## อ้างอิง

## แหล่งข้อมูลอื่น
* Book of Judges article of the Jewish Encyclopedia
* The story of Ehud retold for children (text and audio)

หมวดหมู่:บุคคลจากหนังสือผู้วินิจฉัย
หมวดหมู่:ผู้วินิจฉัยในคัมภีร์ฮีบรู
หมวดหมู่:เผ่าเบนยามิน
หมวดหมู่:ผู้ลอบสังหาร
หมวดหมู่:ผู้ฆ่าคนในคัมภีร์ไบเบิล
หมวดหมู่:วีรชนในเรื่องปรัมปราและตำนาน
ชัมการ์

**ชัมการ์** (;  *Šamgar*) บุตรอานาท เป็นชื่อของบุคคลหนึ่งหรืออาจจะสองคนที่ปรากฏในหนังสือผู้วินิจฉัย ชื่อปรากฏ 2 ครั้ง:
#ในการกล่าวถึงครั้งแรก ชัมการ์ได้รับการระบุว่าเป็นผู้ที่ขับไล่การรุกรานของชาวฟีลิสเตียที่เข้าสู่ดินแดนอิสราเอล ชัมการ์สังหารชาวฟีลิสเตีย 600 คนด้วยประตักโค (ผู้วินิจฉัย 3:31)
#การกล่าวถึงอีกครั้งอยู่ในบทเพลงของเดโบราห์ ซึ่งระบุว่าชัมการ์เคยเป็นหนึ่งในผู้ปกครองคนก่อน ๆ ซึ่งสมัยนั้นถนนถูกทิ้งร้าง นักเดินทางหลบไปใช้เส้นทางคดเคี้ยว ชีวิตในหมู่บ้านก็หยุดชะงัก (ผู้วินิจฉัย 5:6)

การบรรยายถึงชัมการ์มีความแตกต่างกับผู้วินิจฉัยในคัมภีร์ฮีบรูคนอื่น การกล่าวถึงชัมการ์ครั้งแรกไม่มีการเกริ่นนำ บทสรุป หรือการกล่าวถึงระยะเวลาที่ดำรงตำแหน่งปกครอง และไม่ได้กล่าวว่าชัมการ์เป็นผู้วินิจฉัยของอิสราเอล 

## ดูเพิ่ม
*เกอร์โชม

## อ้างอิง

## แหล่งข้อมูลอื่น
*

หมวดหมู่:บุคคลจากหนังสือผู้วินิจฉัย
หมวดหมู่:ผู้วินิจฉัยในคัมภีร์ฮีบรู
หมวดหมู่:การสังหารหมู่ในคัมภีร์ไบเบิล
หมวดหมู่:วีรชนในเรื่องปรัมปราและตำนาน
ผู้วินิจฉัยในคัมภีร์ฮีบรู

**ผู้วินิจฉัย** (; เอกพจน์  /, พหูพจน์  /) ผู้ซึ่งได้รับการกล่าวถึง**ใน[[คัมภีร์ฮีบรู]]** โดยอยู่ในหนังสือผู้วินิจฉัยเป็นหลัก เป็นบุคคลที่ทำหน้าที่เป็นผู้นำทางการทหารของชาวอิสราเอลในช่วงเวลาวิกฤต ในช่วงก่อนที่จะมีการสถาปนาระบอบราชาธิปไตย

## บทบาท

แบบแผนที่วนเป็นวัฏจักรถูกเล่าในหนังสือผู้วินิจฉัยเพื่อแสดงถึงความจำเป็นของการมีผู้วินิจฉัยหลายคน: การไม่เชื่อฟังของชาวอิสราเอล, ความยากลำบากที่พระเจ้าทรงนำมาให้ชาวอิสราเอลในฐานะการพิพากษา, การทูลร้องขอต่อพระเจ้าให้ทรงช่วย

เรื่องราวของผู้วินิจฉัยมีการลักษณะเป็นการบรรยายถึงบุคคลที่เป็นผู้วินิจฉัยต่อเนื่องกันไป ผู้วินิจฉัยแต่ละคนมาจากเผ่าที่แตกต่างกันของอิสราเอล เป็นผู้ได้รับเลือกจากพระเจ้าให้ช่วยเหลือผู้คนจากศัตรูและสร้างความยุติธรรม 

## ข้อเท็จจริงทางประวัติศาสตร์และเส้นเวลา

## ผู้วินิจฉัยในคัมภีร์ฮีบรู
ในคัมภีร์ฮีบรู โมเสสถูกระบุว่าเป็น *shofet* เหนือชาวอิสราเอลและแต่งตั้งคนอื่นให้ทำหน้าที่พิพากษาคดีตามคำแนะนำของเยโธรพ่อตาชาวมีเดียนของโมเสส หนังสือผู้วินิจฉัยกล่าวถึงผู้นำสิบสองคนที่ได้รับการกล่าวว่าเป็น "ผู้วินิจฉัย" ของอิสราเอล ได้แก่ โอทนีเอล, เอฮูด, ชัมการ์, เดโบราห์, กิเดโอน, โทลา, ยาอีร์, เยฟธาห์, อิบซาน, เอโลน, อับโดน และแซมสัน

## อ้างอิง

### บรรณานุกรม

* 
* 
* 
* 
* 
* This article incorporates text from this public-domain publication.
* 
* 
* 
* 
* 
* 

## อ่านเพิ่มเติม

*


หมวดหมู่:ตำแหน่งผู้นำของชนชาติหรือชาติพันธุ์
สิเสรา

**สิเสรา** (;  *Sīsərāʾ*) เป็นแม่ทัพชาวคานาอันของกษัตริย์ยาบินแห่งกรุงฮาโซร์ ผู้ถูกกล่าวถึงในผู้วินิจฉัย 4-5 ของคัมภีร์ฮีบรู ภายหลังจากสิเสราพ่ายแพ้ต่อทัพชาวอิสราเอลของเผ่าเศบูลุนและเผ่านัฟทาลีภายใต้การบัญชาการของบาราคและเดโบราห์ สิเสราก็ถูกสังหารโดยยาเอลผู้ใช้ค้อนตอกหลักขึงเต็นท์เข้าที่ขมับของสิเสราขณะที่เขากำลังนอนหลับ 

## ในคัมภีร์ไบเบิล
ในหนังสือผู้วินิจฉัยของคัมภีร์ไบเบิล ยาบินกษัตริย์แห่งกรุงฮาโซร์กดขี่ชาวอิสราเอลเป็นเวลา 20 ปี ขุนพลของกษัตริย์ยาบินคือสิเสราผู้บัญชาการรถรบเหล็ก 900 คันจากฮาโรเชทฮาโกยิมซึ่งเป็นฐานทัพทหารที่มีป้อมปราการ หลังจากผู้เผยพระวจนะเดโบราห์ชักชวนให้บาราคเผชิญหน้ากับสิเสราในยุทธการ พวกเขาพร้อมด้วยทัพชาวอิสราเอลนับหมื่นคนก็เอาชนะสิเสราได้ในยุทธการที่ภูเขาทาโบร์ ผู้วินิจฉัย 5:20 มีความว่า "ดวงดาวก็สู้รบจากสวรรค์ จากวิถีของมัน พวกมันรบกับสิเสรา" และวรรคต่อมาก็บอกเป็นนัยว่าทัพของสิเสราถูกแม่น้ำคีโชนกวาดพัดไป ภายหลังจากยุทธการนี้แผ่นดินก็สงบสุขอยู่ 40 ปี

ภายหลังจากยุทธการ สิเสราวิ่งหนีมาถึงที่ตั้งเต็นท์ของเฮเบอร์คนเคไนต์ในที่ราบศานันนิม สิเสราได้รับการต้อนรับโดยยาเอลภรรยาของเฮเบอร์ ยาเอลนำสิเสราเข้าไปในเต็นต์ของเธอด้วยการรับรองอย่างดีและมอบถุงหนังใส่นมสิเสราดื่ม ยาเอลให้คำมั่นจะให้ที่ซ่อนตัวให้สิเสราและนำผ้าห่มมาคลุมตัวให้สิเสรา แต่หลังจากสิเสราหลับไป ยาเอลก็ใช้ค้อนตอกหลักขึงเต็นท์เข้าที่ขมับของสิเสรา การตอกของยาเอลรุนแรงมากจนหลักขึงเต็นท์ทะลุศีรษะของสิเสราลงไปติดดิน

ภายหลังในคำอำลาของผู้เผยพระวจนะซามูเอล ได้กล่าวถึงการที่ชาวอิสราเอลอยู่ใต้อำนาจของสิเสราเป็นเพราะชาวอิสราเอล "ลืมพระยาห์เวห์พระเจ้าของพวกเขา"

## อ้างอิง

## แหล่งข้อมูลอื่น

หมวดหมู่:บุคคลจากหนังสือผู้วินิจฉัย
หมวดหมู่:ชาวคานาอัน
ยาเอล

**ยาเอล** (;  หรือ ;  *Yāʿēl*) เป็นวีรสตรีแห่งยุทธการที่ภูเขาทาโบร์ ตามที่บรรยายในบทที่ 4 และบทที่ 5 ของหนังสือผู้วินิจฉัย ในเรื่องเล่านี้ ยาเอลช่วยชาวอิสราเอลจากทัพของกษัตริย์ยาบินแห่งกรุงฮาโซร์ในคานาอัน ภายหลังจากสิเสรา (แม่ทัพของทัพกษัตริย์ยาบิน) พ่ายแพ้ต่อทัพชาวอิสราเอลของเผ่าเศบูลุนและเผ่านัฟทาลีภายใต้การบัญชาการของบาราคและเดโบราห์ สิเสราได้หนีไปยังที่ตั้งเต็นท์ของยาเอลใกล้กับต้นโอ๊กในศานันนิมใกล้กับเมืองเคเดช ยาเอลสังหารสิเสราโดยการใช้ค้อนตอกหลักขึงเต็นท์เข้าที่ขมับของสิเสราขณะที่เขากำลังนอนหลับ 

## ชื่อ
คำภาษาฮีบรู *ya'el* มีความหมายว่า ibex ซึ่งเป็นแพะภูเขาที่ความว่องไวและยืนบนภูเขาอย่างมั่นคงและมีถิ่นอาศัยในภูมิภาคนั้น

ในปี ค.ศ. 2018 *ยาเอล* เป็นชื่อผู้หญิงที่พบมากที่สุดชื่อหนึ่งในอิสราเอลยุคปัจจุบัน

## ครอบครัว

มักเป็นที่เข้าใจว่ายาเอลเป็นภรรยาของเฮเบอร์คนเคไนต์ อย่างไรก็ตาม วลีภาษาฮีบรูที่แปลมานี้อาจมีความหมายว่า "ผู้หญิงในกลุ่มชาวเคไนต์" ชาวเคไนต์เป็นชนเผ่าเร่ร่อน อาจะเป็นกลุ่มย่อยชองชาวมีเดียน บางคนอาศัยอยู่ใกล้เคียงกับชาวอิสราเอล คัมภีร์ฮีบรูบันทึกถึงการแต่งงานระหว่างชาวเคไนต์และชาวอิสราเอลหลายครั้ง

### เฮเบอร์คนเคไนต์
ตามหนังสือผู้วินิจฉัย เฮเบอร์คนเคไนต์ () เป็นผู้สืบเชื้อสายจากเยโธรชาวมีเดียนผู้เป็นพ่อตาของโมเสส เฮเบอร์พายาเอลผู้ภรรยาแยกตัวออกมาจากชาวเคไนต์ตนอื่น ๆ และตั้งเต็นท์ในที่ราบศานันนิมซึ่งอยู่ใกล้กับเมืองเคเดชในอาณาเขตของเผ่านัฟทาลี แจ็ก แซสสันระบุว่ามีหลายเหตุผลที่ทำให้สงสัยว่าเหตุการณ์ที่บรรยายในผู้วินิจฉัย 4 เกิดขึ้นจริงหรือไม่

## อ้างอิง

## บรรณานุกรม
*This article incorporates text from a publication now in the public domain: Easton, Matthew George (1897). "J-L". Easton's Bible Dictionary (New and revised ed.). T. Nelson and Sons.

## อ่านเพิ่มเติม
* "Jael". *The Wordsworth Encyclopedia of World Religions*. Ware: Wordsworth Editions, 1999.

## แหล่งข้อมูลอื่น

* Jael the Kenite at the Christian Iconography Web site

หมวดหมู่:บุคคลจากหนังสือผู้วินิจฉัย
หมวดหมู่:ผู้หญิงในศตวรรษที่ 12 ก่อนคริสตกาล
หมวดหมู่:ผู้ลอบสังหาร
หมวดหมู่:ชาวเคไนต์
หมวดหมู่:ผู้ฆ่าคนในคัมภีร์ไบเบิล
ยุทธการที่ภูเขาทาโบร์

ในหนังสือผู้วินิจฉัย (บทที่ 4 และบทที่ 5) ของคัมภีร์ฮีบรู **ยุทธการที่ภูเขาทาโบร์** () เป็นการเผชิญหน้าทางการทหารระหว่างทัพของกษัตริย์ยาบินแห่งคานาอันผู้ปกครองกรุงฮาโซร์กับทัพชาวอิสราเอลที่นำโดยบาราคและเดโบราห์ ยุทธการเกิดขึ้นที่ภูเขาทาโบร์บริเวณส่วนใต้ของทะเลกาลิลี สุดด้านตะวันออกของหุบเขายิสเรเอล ห่างจากทะเลสาบกาลิลีไปทางตะวันตก  ในช่วงระหว่าง 1150—1075 ปีก่อนคริสตกาล ในยุคของผู้วินิจฉัยในคัมภีร์ฮีบรู

## อ้างอิง

หมวดหมู่:หนังสือผู้วินิจฉัย
ภูเขาทาโบร์
หมวดหมู่:ศตวรรษที่ 12 ก่อนคริสตกาล
หมวดหมู่:อิสราเอลและยูดาห์โบราณ
บาราค

**บาราค** (;  หรือ ; ; ฮีบรูไทบีเรียน: *[[B-R-Q|Bārāq]]*;  *al-Burāq* "ฟ้าแลบ")  เป็นผู้ปกครองของเผ่านัฟทาลีในดินแดนอิสราเอลโบราณ บาราคมีฐานะเป็นแม่ทัพในหนังสือผู้วินิจฉัยของคัมภีร์ไบเบิลร่วมกับเดโบราห์จากเผ่าเอฟราอิมผู้เป็นผู้เผยวจนะและผู้วินิจฉัยคนที่ 4 ของอิสราเอลยุคก่อนราชาธิปไตย ในการเอาชนะทัพชาวคานาอันที่นำโดยสิเสรา

## ภูมิหลัง
บาราคเป็นบุตรชายของอาบีโนอัมจากเคเดชในเผ่านัฟทาลี ภรรยาของบาราคมาจากเผ่าเบนยามิน เรื่องราวของบาราคได้รับการบอกเล่าในหนังสือผู้วินิจฉัย บทที่ 4 และบทที่ 5ล

## อ้างอิง

หมวดหมู่:บุคคลจากหนังสือผู้วินิจฉัย
จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

**การเลือกตั้ง[[สมาชิกสภาผู้แทนราษฎรจังหวัดอุตรดิตถ์]] พ.ศ. 2548** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม
### ผลการเลือกตั้งแบบบัญชีรายชื่อ (รวมทั้งจังหวัดอุตรดิตถ์)

### ผลการเลือกตั้งแบบบัญชีรายชื่อ (รายเขตเลือกตั้ง)

### ผลการเลือกตั้งแบบแบ่งเขต (รวมทั้งจังหวัดอุตรดิตถ์)

### ผลการเลือกตั้งแบบแบ่งเขต (รายเขตเลือกตั้ง)

## ผลการเลือกตั้งแบบบัญชีรายชื่อ
**ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดอุตรดิตถ์**

! colspan=2 | พรรค
! คะแนนเสียง
! ร้อยละ

|-
| bgcolor="" |
| align="left" | ชาติไทย (1)
| 4,998
| 2.06

|-
| bgcolor="" |
| align="left" |กิจสังคม (2)
| 469
| 0.19

|-
| bgcolor="E9E9E9" |
| align="left" |พัฒนาชาติไทย (3)
| 659
| 0.27

|-
| bgcolor="" |
| align="left" |ประชาธิปัตย์ (4)
| 43,079
| 17.71

|-
| bgcolor="E9E9E9" |
| align="left" |ประชาชนไทย (5)
| 409
| 0.17

|-
| bgcolor="E9E9E9" |
| align="left" |คนขอปลดหนี้ (6)
| 1,449
| 0.60

|-
| bgcolor="E9E9E9" |
| align="left" |ธรรมชาติไทย (7)
| 260
| 0.11

|-
| bgcolor="E9E9E9" |
| align="left" |แผ่นดินไทย (8)
| 812
| 0.33

|-
| bgcolor="" |
| align="left" |ไทยรักไทย (9)
| **170,947**
| **70.29**

|-
| bgcolor="E9E9E9" |
| align="left" |ความหวังใหม่ (10)
| 1,036
| 0.43

|-
| bgcolor="" |
| align="left" |มหาชน (11)
| 12,330
| 5.07

|-
| bgcolor="" |
| align="left" |ประชากรไทย (12)
| 280
| 0.12

|-
| bgcolor="E9E9E9" |
| align="left" |ไทยช่วยไทย (13)
| 398
| 0.16

|-
| bgcolor="E9E9E9" |
| align="left" |แรงงาน (14)
| 1,386
| 0.57

|-
| bgcolor="E9E9E9" |
| align="left" |ชาติประชาธิปไตย (15)
| 544
| 0.22

|-
| bgcolor="E9E9E9" |
| align="left" |กสิกรไทย (16)
| 202
| 0.08

|-
| bgcolor="E9E9E9" |
| align="left" |ทางเลือกที่สาม (17)
| 95
| 0.04

|-
| bgcolor="E9E9E9" |
| align="left" |รักษ์ถิ่นไทย (18)
| 232
| 0.10

|-
| bgcolor="E9E9E9" |
| align="left" |พลังเกษตรกร (19)
| 3,342
| 1.37

|-
| bgcolor="E9E9E9" |
| align="left" |พลังประชาชน (20)
| 255
| 0.10

|-
| colspan="4" bgcolor="#E9E9E9"|
|-
|align=left colspan=2|บัตรดี
| 243,182
| 95.62

|-
|align=left colspan=2|บัตรเสีย
| 8,566
| 3.37

|-
|align=left colspan=2|ไม่ประสงค์ลงคะแนน
| 2,569
| 1.01

|-
|align=left colspan=2|**ผู้มาใช้สิทธิ์เลือกตั้ง**
| **254,317**
| **71.92**

|-
|align=left colspan=2|**ผู้มีสิทธิ์เลือกตั้ง**
| **353,628**
| **100.00**
|}

## ผลการเลือกตั้งแบบแบ่งเขต

### เขตเลือกตั้งที่ 1
ประกอบไปด้วยอำเภอเมืองอุตรดิตถ์

### เขตเลือกตั้งที่ 2
ประกอบไปด้วยอำเภอทองแสนขัน อำเภอท่าปลา อำเภอน้ำปาด อำเภอฟากท่า อำเภอบ้านโคก และอำเภอพิชัย (เฉพาะตำบลนาอินและตำบลนายาง)

### เขตเลือกตั้งที่ 3
ประกอบไปด้วยอำเภอลับแล อำเภอตรอน และอำเภอพิชัย (ยกเว้นตำบลนาอินและตำบลนายาง)

## ดูเพิ่ม
* จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
* จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

## อ้างอิง

อุตรดิตถ์
หมวดหมู่:การเลือกตั้งในจังหวัดอุตรดิตถ์
เจมส์ แม็กคอนเนลล์

**เจมส์ วิลเลียม แม็กคอนเนลล์** (; เกิด 13 กันยายน 2004) เป็นนักฟุตบอลอาชีพชาวอังกฤษที่เล่นในตำแหน่งกองกลางให้แก่ลิเวอร์พูล

## อาชีพ
แม็กคอนเนลล์เข้าร่วมทีมลิเวอร์พูลโดยย้ายจากทีมซันเดอร์แลนด์ในรุ่นอายุไม่เกิน 15 ปี ภายในฤดูกาล 2021–22 เขาเป็นผู้เล่นหลักของทีมลิเวอร์พูลรุ่นอายุไม่เกิน 18 ปี โดยเริ่มเล่นให้พวกเขาครั้งแรกเมื่ออายุ 16 ปี เขาเซ็นสัญญาอาชีพฉบับแรกกับสโมสรหลังจากวันเกิดปีที่ 17 ของเขาไม่นาน ในเดือนตุลาคม 2022 เขาตกลงขยายสัญญาระยะยาวกับลิเวอร์พูล

เขาอยู่ในทีม 27 คนของลิเวอร์พูลที่สิงคโปร์ในเดือนกรกฎาคม 2023 เขาได้รับคำชมจากเยือร์เกิน คล็อพ จากความพยายามของเขาในสิงคโปร์ เช่นเดียวกับการได้รับคำชมจากอดีตนักเตะและนักข่าว เขาอยู่ในทีมชุดใหญ่ของลิเวอร์พูลเป็นครั้งแรกเมื่อวันที่ 12 สิงหาคม 2023 โดยมีชื่อเป็นตัวสำรองในการแข่งขันพรีเมียร์ลีกนัดที่พบกับเชลซี เขาประเดิมสนามให้กับทีมชุดใหญ่ในชัยชนะ 5–1 เหนือตูลูซในศึกยูฟ่ายูโรปาลีกที่แอนฟีลด์เมื่อวันที่ 26 ตุลาคม 2023 เขาประเดิมสนามในพรีเมียร์ลีกเมื่อวันที่ 12 พฤศจิกายน 2023 โดยลงมาเป็นตัวสำรองในช่วงท้ายเกมแทนที่โดมินิก โซโบสลอยี ในนัดที่เปิดบ้านชนะเหนือเบรนต์ฟอร์ด 3–0

แม็กคอนเนลล์เป็นผู้เล่นตัวจริงครั้งแรกให้แก่ลิเวอร์พูลในเอฟเอคัพ รอบที่ 4 นัดที่เจอกับนอริชซิตีที่แอนฟีลด์เมื่อวันที่ 28 มกราคม 2024 โดยเขาแอสซิสต์ให้เคอร์ติส โจนส์ ทำประตูแรกในชัยชนะ 5–2

## อ้างอิง

หมวดหมู่:นักฟุตบอลชายชาวอังกฤษ
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นในพรีเมียร์ลีก
กฎหมายพื้นฐานสำหรับสหพันธ์สาธารณรัฐเยอรมนี

**กฎหมายพื้นฐานสำหรับสหพันธ์สาธารณรัฐเยอรมนี** () คือธรรมนูญการปกครองของสหพันธ์สาธารณรัฐเยอรมนี

ในปี 1949 สหพันธ์สาธารณรัฐเยอรมนีซึ่งในขณะนั้นถูกเรียกว่าเยอรมนีตะวันตก ทำการร่างกฎหมายพื้นฐานและให้การอนุมัติเมื่อ 8 พฤษภาคม 1949 จากนั้นร่างกฎหมายพื้นฐานถูกส่งให้สหรัฐและสหราชอาณาจักรพิจารณาและได้รับการอนุมัติในวันที่ 12 พฤษภาคม และมีการบังคับใช้ในวันที่ 23 พฤษภาคม 1949 กฎหมายพื้นฐานถูกร่างขึ้นบนเจตนาว่าจะเป็นกฎหมายสูงสุดชั่วคราวจนกว่าจะมีการรวมประเทศ อย่างไรก็ตาม การรวมประเทศเยอรมนีเกิดขึ้นจริงในปี 1990 ท้ายที่สุด กฎหมายพื้นฐานก็ยังคงถูกใช้งานต่อมาจนถึงปัจจุบัน

กฎหมายพื้นฐานและธรรมนูญของบางรัฐให้ความรับรองต่อ "สิทธิขั้นพื้นฐาน" (*Grundrechte*) มาตรา 1 แห่งกฎหมายพื้นฐานระบุว่า *"ศักดิ์ศรีความเป็นมนุษย์เป็นอันละเมิดมิได้ การเคารพและปกป้องอันดังกล่าวเป็นพันธกิจของผู้มีอำนาจรัฐทุกนามชน"* นอกจากนี้ในมาตรา 2 ยังคุ้มครองสิทธิเสรีในการใช้ชีวิต *"ทุกคนมีสิทธิเสรีที่จะพัฒนาบุคคลภาพของตน ตราบที่ไม่ละเมิดสิทธิของผู้อื่นและไม่ละเมิดหลักแห่งธรรมนูญการปกครองหรือกฎศีลธรรม"*

ในกรณีที่มีกฎหมายสหพันธ์หรือกฎหมายมลรัฐฉบับใด ถูกกล่าวหาว่าละเมิดสิทธิขั้นพื้นฐานดังกล่าว กฎหมายพื้นฐานให้อำนาจในการพิจารณาตีความและวินิจฉัยต่อศาลรัฐธรรมนูญสหพันธ์
## อ้างอิง

หมวดหมู่:รัฐธรรมนูญเยอรมัน
การตอบของคอสแซ็กซาปอริฌเฌีย

***การตอบของคอสแซ็กซาปอริฌเฌีย*** เป็นภาพวาดของอีลยา เรปิน เป็นที่รู้จักกันในนาม ***คอสแซ็กแห่งซาปอริฌเฌียกำลังร่างแถลงการณ์*** และ ***คอสแซ็กกำลังเขียนจดหมายถึงสุลต่านตุรกี*** (; )

เรปินเริ่มวาดภาพบนผืนผ้าใบใน ค.ศ. 1880 และวาดเสร็จสิ้นใน ค.ศ. 1891 เขาศึกษาภาพวาดของเขาที่สตานีตซาปัชคอฟสกายา (ปัจจุบันอยู่ในครัสโนดาร์), เยคาเตรีโนสลัฟ (ปัจจุบันคือ ดนีปรอ) และ คาชานีฟกา

เขาบันทึกปีของงานไว้ตามขอบล่างของผืนผ้าใบ จักรพรรดิอะเลคซันดร์ที่ 3 ทรงซื้อภาพวาดในราคา 35,000 รูเบิล ตั้งแต่นั้นมา ผืนผ้าใบดังกล่าวได้ถูกจัดแสดงในพิพิธภัณฑ์รัฐรัสเซีย ในนครเซนต์ปีเตอร์สเบิร์ก และอีกรูปแบบหนึ่งโดยเรปินในพิพิธภัณฑ์ศิลปะคาร์กิว ในเมืองคาร์กิว ประเทศยูเครน

## อ้างอิง

## แหล่งข้อมูลอื่น
* The Cossack Letter 
* .  A detailed analysis of the letter and its different variants.
* History of the painting 
* ''Reply of the Zaporozhian Cossacks''. *Outstanding Paintings*. St. Peterburg, 1966. p.&nbsp;271 
* Versified version of the letter sung by singer-songwriter Léo Ferré and choir (1972)

หมวดหมู่:ภาพวาดใน พ.ศ. 2434
หมวดหมู่:ผลงานของอีลยา เรปิน
โคปา สตูดิโอ

**โคปา สตูดิโอ** () เป็นบริษัทสตูดิโอแอนิเมชันบราซิล ก่อตั้งในปี พ.ศ. 2552 ในรีโอเดจาเนโร บริษัททำผลิตการ์ตูนสำหรับโทรทัศน์

## ซีรีส์โทรทัศน์

* *[[ทรังค์ เทรน]]* - (2554 - 2560)
* *[[ฮอนเท็ดเทลส์ฟอร์วิกเก็ดคิดส์]]* (2556 - 2560; ร่วมผลิตโดย *กลาซ เอนเตรเตนิเมนโต*)
* *[[อิร์เมา ดู โจเรล]]* - (2557 - ปัจจุบัน)
* *[[อัส มิโครอเวนทูร่าส เด ติตู อี มูดา]]* (2561 - ปัจจุบัน)
* *[[ตุยกา]]* - (2562 - ปัจจุบัน; ร่วมผลิตโดย ซูมู)
* *[[รายการมาลูโชว์ใดๆ]] - (2562 - eมันเป็นส่วนหนึ่งของชุดอุปกรณ์สตูดิโอ)
* *กิกะบลาสเตอร์* - (2562 - ปัจจุบัน; ร่วมผลิตโดย เอสตริกนินาและกลูบ)
* *ไอโค บิต ซิป* - (2562 - ปัจจุบัน; ร่วมผลิตโดย [[ดิสคัฟเวอรีคิดส์]])
* *อาคอร์ดา, การ์ลู!'' - (2566 - ปัจจุบัน; ร่วมผลิตโดย เน็ตฟลิกซ์)

## อ้างอิง

## แหล่งข้อมูลอื่น

*  
* 

หมวดหมู่:บริษัทแอนิเมชัน
หมวดหมู่:บริษัทของบราซิล
เรย์นาอินเตร์นาซิโอนัลเดลกากาโอ

**เรย์นาอินเตร์นาซิโอนัลเดลกากาโอ** () () เป็นเวทีการประกวดนางงามเวทีหนึ่ง โดยเริ่มจัดการประกวดครั้งแรกเมื่อ ค.ศ. 2019 ที่ประเทศเวเนซุเอลา จัดขึ้นเมื่อวันที่ 3 ตุลาคม 2019 ที่เปเลียโดรเดการากัส การากัส ประเทศเวเนซุเอลา มีทั้งหมด 8 ประเทศแข่งขันกันเพื่อชิงตำแหน่งนี้ ในตอนท้ายของกิจกรรม Amanda Costa จากบราซิล สามารถชนะการแข่งขันได้ และได้สร้างเรย์นาอินเตร์นาซิโอนัลเดลกากาโอเป็นครั้งแรกในประวัติศาสตร์

## ประวัติศาสตร์

## ผู้ชนะการประกวด

### เรียงลำดับสัญชาติของผู้ชนะเลิศ

## ดูเพิ่ม
* รายการประกวดความงาม
## อ้างอิง

## แหล่งข้อมูลอื่น
* เว็บไซต์หลักอย่างเป็นทางการ

หมวดหมู่:การประกวดนางงาม
อริสรา โพธิ

**แพทย์หญิง อริสรา โพธิ** (ชื่อเล่น: ปูเป้, เกิด 22 พฤษภาคม พ.ศ. 2518) เป็นแพทย์ด้านฟื้นฟูสุขภาพเชิงลึกแบบองค์รวมและชะลอวัย

## ประวัติ
อริสรา โพธิ จบการศึกษาระดับมัธยมศึกษาจากโรงเรียนบดินทรเดชา (สิงห์ สิงหเสนี) จบการศึกษาระดับปริญญาตรีจากวิทยาลัยแพทยศาสตร์ มหาวิทยาลัยรังสิต เมื่อปี พ.ศ. 2544 

เริ่มต้นเป็นแพทย์ฝึกงาน ที่โรงพยาบาลวชิระภูเก็ต หลังจากนั้นเข้าประจำแผนกอายุรศาสตร์ โรงพยาบาลกรุงเทพภูเก็ต (ปี 2551 – 2555) ระหว่างนี้ เธอได้ศึกษาเกี่ยวกับศาสตร์ชะลอวัยที่ สถาบันเวชศาสตร์ชะลอวัยอเมริกัน (American Academy of Anti-Aging Medicine: A4M) ควบคู่ไปด้วย รวมทั้งอบรมสัมนาด้านเซลล์บำบัด จากสมาคมเซลล์บำบัดไทย (ACT Thai) และ คีเลชั่นบำบัด จากสมาคมแพทย์คีเลชั่น ประเทศไทย  
หลังจากปี 2556 แพทย์หญิง อริสรา เป็นแพทย์ด้านเวชศาสตร์ฟื้นฟู ให้กับคลินิก และโรงพยาบาลหลายแห่ง 

ตั้งแต่เริ่มต้นทำงาน แพทย์หญิง อริสรา ให้ความสนใจศาสตร์ด้านการฟื้นฟูสุขภาพเชิงลึกแบบองค์รวม Anti-Aging และแนวทางการรักษาแบบเวลเนส (Wellness) แต่เนื่องจากศาสตร์ด้านนี้ยังไม่เป็นที่รู้จักนักในประเทศไทย เธอจึงต้องไปศึกษาในประเทศสหรัฐอเมริกา และเยอรมนี

เธอนำความรู้ด้านเวลเนส มาประยุกษ์ใช้กับคนไข้ เพื่อให้ดูแลสุขภาพตัวเองอย่างถูกวิธี ได้ชะลอโรค เมื่อเห็นว่าผู้ป่วยมีสุขภาพที่ดี ไม่ต้องพึ่งยามาก จึงเกิดแรงบันดาลใจ นำประสบการณ์ความรู้เผยแพร่ให้ผู้คนทั่วไป เพื่อเผยแพร่ความรู้ด้านฟื้นฟูสุขภาพเชิงลึกแบบองค์รวมและชะลอวัยแก่สังคม และประชาชนทั่วไป ได้นำไปประยุกต์ใช้กับตัวเอง

## อ้างอิง

หมวดหมู่:แพทย์ชาวไทย
หมวดหมู่:บุคคลที่เกิดในปี พ.ศ. 2518
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:บุคคลจากวิทยาลัยแพทยศาสตร์ มหาวิทยาลัยรังสิต